Държавен вестник, бр. 29, 2016 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  29
ИЗПЪЛНИТЕЛНА АГЕНЦИЯ ЗА
НАСЪРЧАВАНЕ НА МАЛКИТЕ И 
СРЕДНИТЕ ПРЕДПРИЯТИЯ КЪМ
 МИНИСТЪРА НА ИКОНОМИКАТА
МЕМОРАНДУМ
ЗА РАЗБИРАТЕЛСТВО
между Изпълнителната агенция за насър­
чаване на малките и средните предприятия 
на Република България и Организацията 
за подкрепа на малкия и средния бизнес на 
Република Молдова
(Одобрен с Решение № 213 от 25 март 2016 г. 
на Министерския съвет. В сила от датата на 
подписването му – 25 март 2016 г.)
С цел да насърчава търговското и инвес­
тиционното сътрудничество между пред­
приятията и в частност малките и средните 
предприятия (МСП) от България и Молдова, 
Изпълнителната агенция за насърчаване на 
малките и средните предприятия (ИАНМСП), 
Република България, и Организацията за 
подкрепа на малкия и средния бизнес, 
Република Молдова (назовавани по-долу 
„договарящи се страни“), при спазване на 
принципите на равнопоставеност и взаимна 
полза сключиха настоящия Меморандум, 
като се споразумяха за следното:
Член 1
Двете договарящи се страни взаимно ще 
поддържат постоянен и тесен контакт, като 
си предоставят една на друга информация, 
свързана с търговията, възможностите за 
инвестиции и икономическо сътрудничество, 
както и ще си обменят печатни издания. 
Член 2
Двете договарящи се страни взаимно ще 
си предлагат и представят една на друга 
възможности или партньори за насърчаване 
и развитие на МСП и за търговия и инвес­
тиционно сътрудничество. Двете договарящи 
се страни ще насърчават и подпомагат пред­
приятията, особено МСП от техните държави, 
да установяват и поддържат различни форми 
на сътрудничество със съответни партньори 
от другата държава, така че да се насърчава 
развитието на сътрудничеството между стра­
ните по договора. 
Член 3
Двете договарящи се страни признават, 
че развитието на МСП е от голямо значение 
за повишаване на заетостта, насърчаване на 
икономическото развитие и допринася за 
конкурентоспособен растеж. Договарящите се 
страни се съгласяват да насърчават взаимния 
обмен и сътрудничество между МСП от двете 
държави, особено в следните области:
А) Обмен на информация по отношение 
на политики и мерки, предприети от всяко от 
двете правителства за насърчаване на МСП.
Б) Обмен на опит при организиране и 
управление на дейностите по предоставяне 
на услуги за МСП.
В) Обмен на съответни публикации (из­
давани от тях самите) или предоставяне на 
информация за съответните интернет страници 
на институции или организации в техните 
държави с цел да се предлага информация 
за МСП и от двете страни.
Г) Организиране на семинари, търговски 
панаири, изложения и други промоционни 
дейности за засилване на обмена и сътруд­
ничеството между МСП от двете държави, 
което ще бъде предмет на допълнителен 
меморандум. 
Член 4
Двете договарящи се страни се задължа­
ват да предоставят необходимите условия, 
когато канят предприемачи от другата стра­
на да посетят тяхната държава в случай на 
икономически мисии, свързани с изпълнение 
на проекти.
Член 5
Договарящите се страни се задължават да 
обменят редовно информация за търговски 
панаири, изложения и други значими събития 
от тяхната компетентност. 
Член 6
Договарящите се страни ще поставят уеб 
адреса на другата страна като линк на своите 
уеб страници. 
Член 7
Този Меморандум ще влезе в сила от датата 
на подписването му и е със срок 3 години. 
Този Меморандум ще бъде автоматично про­
дължен за нов 3-годишен период, освен ако 
едната от договарящите се страни не уведоми 
другата страна в писмен вид най-малко един 
месец преди нейното намерение да прекрати 
този меморандум. 
Член 8
Всички изменения в настоящия мемо­
рандум са валидни само ако са направени 
в писмен вид и подписани от надлежно 
упълномощените представители и на двете 
договарящи се страни.